**1. Informácie k preteku**

Pretek branný viacboj kynológov - BVK - je beh so psom po trati, na ktorej sú rozmiestnené stanovištia, kde psovod a pes plnia disciplíny uvedené v týchto propozíciách. Psovodovi sa od štartu po cieľ meria čas. Víťazom sa stáva pretekár, ktorý bude mať najvyšší počet bodov. V prípade rovnosti bodov rozhodujú o víťazstve body psa dosiahnuté v disciplínach (obrana/aport).

**2. Vekové kategórie a dĺžka trate**

**- ráta sa vek dosiahnutý v danom roku**

1. Kategória „Žiačky“ do 15 rokov/cca 2000m

2. Kategória „Žiaci“ do 15 rokov/cca 2000m

3. Kategória „Mládežníčky“ 16-18 rokov/3000m

4. Kategória „Mládežníci“ 16-18 rokov/3000m

5. Kategória „Ženy“ od 19-40 rokov/3000m

6. Kategória „Muži“ od 19-40 rokov/3000m

7. Kategória „Ženy nad 40 r“ od 41 rokov/3000m

8. Kategória „Muži nad 40 r“ od 41 rokov/3000m

**3. Organizačné pokyny**

 1. Každý pretekár zodpovedá za svojho psa a za škody, ktoré pes na preteku spôsobí.

2. Usporiadateľ nezodpovedá za úhyn, stratu či zranenie psa počas preteku.

 3. Nutný výstroj psa - hladký obojok, vodítko (poprípade popruhy).

Zakázaný výstroj - elektrické obojky, ostnáče, sťahovacie retiazky a podobné.

4. Agresívne psy musia mať ochranný kôš (náhubok), ak bude pes neovládateľný (napádajúci osoby a psov), bude zo súťaže vylúčený.

 5.Na disciplínu „streľba zo vzduchovky“ si môže pretekár doniesť aj vlastnú vzduchovku, ktorú ale musí na rannom nástupe odovzdať a označiť štartovným číslom pretekára alebo menom klubu/pretekára. Pretekári, ktorí neodovzdajú na nástupe vlastné vzduchovky, budú mať na strelnici pripravenú vzduchovku, ktorú zabezpečí usporiadateľ.

 6. Protest voči rozhodnutiu rozhodcov je neprípustný; pretekár môže podať protest voči nedodržaniu propozícií usporiadateľom, a to písomnou formou do rúk hlavného rozhodcu najneskôr do 30 minút po zverejnení výsledkov. Pri podávaní protestu je povinný zložiť 30€ vklad, ktorý v prípade rozhodnutia v neprospech protestujúceho prepadne v prospech usporiadateľa. O proteste rozhodne hlavný rozhodca spolu s vedúcim preteku za prítomnosti protestujúceho.

**4. Podmienky účasti pretekárov**

1. Preteku sa zúčastnia pretekári, ktorí sa včas prihlásili usporiadateľovi, majú platné očkovanie proti besnote a psinke a zapísané v očkovacom preukaze podľa platných noriem veterinárnych predpisov a zaplatili štartovný poplatok určený usporiadateľom.

2. Pretekár musí mať vhodné oblečenie a obuv vhodnú na beh terénom.

3. Po prezentácii je zakázané meniť psa či psovoda, psovod však môže absolvovať trať aj viac krát, no vždy s iným psom a pod iným štartovým číslom.

4. Preteku sa môžu zúčastniť aj háravé sučky za týchto podmienok: musia byť umiestnené a venčené mimo trate, na rannom nástupe a prezentácii musia byť tieto zvieratá usporiadateľovi nahlásené ako háravé. Preteku sa zúčastnia ako posledné!

Pretekár sa musí riadiť pokynmi usporiadateľa, v prípade nerešpektovania jeho pokynov môže byť diskvalifikovaný zo súťaže.

5. Psovod je povinný zúčastniť sa každej disciplíny a tak umožniť ohodnotenie disciplíny rozhodcom, nie je možné niektorú disciplínu vynechať!

6. Za porušenie týchto propozícií, taktiež za nerešpektovanie pokynov usporiadateľa môže byť pretekár diskvalifikovaný!

7. Pretekári do 18 rokov musia organizátorovi predložiť potvrdenie od zákonného zástupcu (rodičia), že je v dobrom zdravotnom stave + číslo občianskeho preukazu a podpis zákonného zástupcu (rodičia).Potvrdenie je jednotné dostupné na konci týchto propozícii.

8. Pretekári do 15 rokov môžu bežať s rodičom. Rodič mu nemôže pomáhať s plnením disciplín.

**5. Záverečné ustanovenie**

Psovodi sa svojou účasťou na preteku zaväzujú:

1.Pretekať fair -play.

2.Dodržiavať tieto propozície a riadiť sa pokynmi usporiadateľa a rozhodcov.

3.Dodržiavať svoju bezpečnosť, bezpečnosť svojho psa a bezpečnosť voči ostatným pretekárom a divákom.

4.Mať psa vždy pod kontrolou počas celého preteku.

5.Riadiť sa pokynmi rozhodcov na stanovištiach.

6.Prípadné zistené závady a nedostatky na prekážkach a strelnici ihneď nahlásiť rozhodcovi!

Organizátor sa zaväzuje:

1.Zabezpečiť riadne označenú trať.

2.Zabezpečiť rozhodcovský tím, ktorý bol riadne poučený o hodnotení v danej disciplíne a ktorý bude disciplíny hodnotiť nestranne.

3.Zabezpečiť pred začiatkom preteku prehliadku trate aj s vysvetlením jednotlivých disciplín podľa propozícií.

4.Organizátor si vyhradzuje právo uvedené disciplíny rozostaviť po trati v ľubovolnom poradí!

5. Organizator je potrebný zabezpečiť zdravotnú službu prvej pomoci ( zdravotnú sestru).

6. Organizátor musí zabezpečiť kolíky kde budú uviazané psy.

7. Rozhodcovia pri jednotlivých disciplínach budú preškolený hlavným rozhodcom. Hlavný rozhodca bude rozhodcom z výkonu.

8.Oprávnený figurant bude vybraný organizátorom a musí mať platný preukaz figuranta minimálne 3.triedy.

 **6.Vyhodnotenie**

Účasť na pretekoch je otvorená. Ocenení budú v každej kategórii prví traja pohárom, každý pretekár dostane medailu a balíček.

**Jednotný súhlas pre účasť dieťaťa mladšieho ako 18 rokov na BVK! Vypíše zákonný zástupca!**

**Súhlasím s účasťou môjho dieťaťa mladšieho ako 18 rokov na preteku BVK!**

**Ktorý sa uskutoční dňa .................................., miesto konania preteku ................................................, a zároveň vyhlasujem, ţe je môj syn/dcéra ....................................., narodený/á ................................., je zdravý/á a schopný/á absolvovať tento pretek, kde je zvýšená fyzická aktivita.**

**Meno a priezvisko zákonného zástupcu .............................**

 **Číslo OP .......................... Podpis zákonného zástupcu ...............................**

**Disciplíny na trati pre kategórie mladežníci, mládežníčky, ženy a muži do 40r. a nad 40r.**

**1. Beh po vyznačenej trati.**

Beží sa na čas, pes počas celého behu po trati je pripútaný na

vodidle. Dľžka behu psovodov je podľa vekových kategórií – „žiaci“ cca 2000m ostatné

vekové kategórie cca 3000 m trať.

Hodnotenie: najlepší čas 200 bodov, ďalší horší čas -10bodov.

**2. Streľba zo vzduchovky**

Strieľa sa na vzdialenosť 10m z polohy v ľahu na klasický terč 14x14. Na zostrelenie terčov má pretekár 5 nábojov.Pes je počas streľby uviazaný o kolík v kategórií žiaci a žiačky, ostatné kategórie „odloženie psa „ v ľahu bez uviazania na vyznačenom mieste. Kľud psa pri streľbe sa nehodnotí.

Hodnotenie:

Body z terčíka sa spočítavajú

 Odloženie psa,pes leží počas celej doby strelby- 10bodov

 Posadenie,postavenie,alebo útek psa sa hodnotí -0 bodov

**3. Hod granátom na cieľ**

- pretekár hádže atrapou granátu na cieľ o rozmere 3x5 m zo vzdialenosti –

1. Kategória „Žiačky“ 7-15r - 10metrov

2. Kategória „Žiaci“ 7- 15r - 10metrov

3. Kategória „Mládežníčky“ 16-18r - 15metrov

4. Kategória „Mládežníci“ 16-18r - 15 metrov

5. Kategória „Ženy“ od 19-40r - 20 metrov

6. Kategória „Muži“ od 19-40r - 20 metrov

7. Kategória „Ženy" nad 40r - 20 metrov

8. Kategória „Muži" nad 40 - 20 metrov

Na splnenie disciplíny musí pretekár piatimi hodmi umiestniť 5 granátov do cieľa 3x5m vyznačeného páskov na zemi. Granát treba do vyznačenej vzdialenosti dohodiť a trafiť do vyznačeného obdľžnika,bodovať sa bude granát ktorý pri dopade dopadne do vyznačeného obdĺžnika, nemusí však v ňom zostať. Pes je počas hodu granátom uviazaný o kolík v kategórií „žiaci“, body sa im automaticky prirátavajú , ostatné kategórie „odloženie psa“ v ľahu bez uviazania na vyznačenom mieste.

Hodnotenie: Trafenie granátu na cieľ 3x5m -10 bodov

 Trafenie 5 granátov na cieľ 3x5m - 50 bodov.

 Odloženie psa,pes leží počas celej doby - 10bodov

 Posadenie, postavenie alebo útek psa sa hodnotí -0 bodov

**4. Preliezanie umelo vytvoreným tunelom**

- pretekár a pes preliezajú umelo vytvoreným tunelom v lese jedným smerom, prvý do tunela vchádza pes a za ním pretekár. Je zakázané násilné natláčanie psa, alebo iné násilné prejavy.

Hodnotenie: Pri násilnom natlačení psa -0 bodov.

 Pes prešiel tunel -10bodov

 Psovod prešiel tunel -10bodov

**5. Preskok cez prekážku**

Pretekár preskakuje 1 meter vysokú pevnú prekážku jedným smerom, pes preskakuje 1meter vysokú prekážku umiestnenú hneď vedľa, tiež jedným smerom. (Psovod so psom môže prekážku preskočiť aj súčasne, pretekár môže prekonať: prelezením, prehodením, preskočením) Pretekári z kategórie „žiaci“ prekonávaju prekážku 50cm vysokú, psovod aj pes,ostatné kategorie preskakujú 1 meter vysokú prekážku psovodi aj psy,len ak má pes v ostatných kategóriách výšku kohútika do 45cm skáče pes 50cm vysokú prekážku a psovod 1 meter vysokú prekážku. Pes aj psovod musia prekonať danú prekážku jedným smerom. Ak pes pred prekážkou zastaví a nebude chcieť skočiť na prvýkrát alebo sa len zapre pred prekážku, tak pes už skákať nemusí automaticky má za prekážku 0 bodov.

Hodnotenie:Za neprekonanie prekážky: Psovod - 0bodov

 Pes- 0bodov

 Za prekonanie prekážky: Psovod 10bodov.

 Pes -10bodv.

**6. Kladina nízka**

 - prekážku absolvuje iba pes a to jedným smerom; pes je pripútaný na vodidle. Pes musí pred aj za kladinou zastaviť. Pes musí zdolať celú prekážku, za nezdolanie celej prekážky je zrážka bodov podľa platného skúšobného poriadku SVV.

Hodnotenie: Prekonanie prekážky -10bodov

**7. Prenášanie psa**

- pretekár bude na vyznačenom mieste prenášať svojho psa na vzdialenosť 10m.

Hodnotenie: prenesenie psa na 10m -10bodov

Hodnotenie: neprenesenie psa – 0bodov

**8.Hladké zadržanie alebo aport voľný**

- pretekár na rannom nástupe nahlási ktorú disciplínu z uvedených absolvuje. Tieto disciplíny sa prevádzajú po dobehnutí do cieľa všetkých pretekárov. Na tieto disciplíny nastupujú v poradí v akom štartovali v preteku a je na rozhodnutí rozhodcu či posúdi najskôr aporty alebo zadrţania.

Hladké zadržanie na 50m - pes musí zahryznúť do ochranného rukávu a hodnotí sa záhryz a púšťanie psa.

Hodnotenie: Zadržanie figuranta 15 bodov.

 Púštanie psa 5bodov.

Aport voľný – psy ktoré nehryzú alebo sú malého vzrastu, majú možnosť absolvovať namiesto hladkého zadržania disciplínu „aport voľný“/ľubovoľný predmet psovoda/. Hodnotenie podľa platného skušobného poriadku.

Hodnotenie: Za prinesenie aportu 15 bodov.

 Odobranie aportu 5 bodov.

**9. Agility tunel**

- pretekár a pes preliezajú agility tunelom jedným smerom, prvý do tunela vchádza pes a za ním pretekár. Je zakázané násilné natláčanie psa, alebo iné násilné prejavy. Pri násilnom natlačení psa 0 bodov.

Hodnotenie: Pri násilnom natlačení psa -0 bodov.

 Pes prešiel tunel -10bodov

 Psovod prešiel tunel -10bodov